fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Lasten käytöshäiriöiden kierre on opittu katkaisemaan - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Tein vastavalmistuneena lääkärinä 1990-luvulla väitöskirjaa Stakesin terveydenhuollon tutkimusyksikössä.  Mieleen iskostui, että laadukas ja oikeudenmukainen terveydenhuolto ottaa huomioon potilaan näkemykset ja käyttää hoitomenetelmiä, jotka perustuvat tutkittuun näyttöön.
Cochrane ja Käypä hoito olivat uusia, lupaavia apuja. Rantauduin kliinikoksi lastenpsykiatrialle. Siellä käytettiin pehmeitä menetelmiä: kuunneltiin, ymmärrettiin ja toimittiin lapsen lähiympäristön kanssa, jotta se parhaiten tukisi lapsen kasvua.
Kovaa faktaa lasten mielenterveyden ongelmista
Pitkittäistutkimukset kertoivat karua kieltä. Lapsen varhain alkaneet käytöshäiriöt voivat johtaa monenlaiseen huono-osaisuuteen, jopa ennenaikaiseen kuolemaan.
Siispä näitä ilosilmäisiä päiväkoti- ja alakouluikäisiä veijareita pitäisi hoitaa. Lastenpsykiatrian osastolla heidän kanssa pärjäiltiin hyvinkin, mutta kotona, päiväkodissa ja koulussa ongelmat jatkuivat.
Pieni vaikeasti käyttäytyvä veijari uuvutti helposti kodin ja päiväkodinkin aikuiset. Perinteiset psykoterapiat, osastohoito taikka lääkitys eivät ongelmaa hoitaneet.
Kansainvälisissä kongresseissa kuulin ja tiedelehdistä luin käytöshäiriöiden uusista hoitomenetelmistä, joi lla on saatu positiivisia tuloksia kokeellisissa tutkimuksissa eri maissa, myös Norjassa ja Ruotsissa.
Lastenpsykiatrian ’pehmeässä’ maailmassa tuntui ihmeelliseltä, että psykososiaalisia hoitomenetelmiä voitiin tutkia kokeellisilla asetelmilla kuten vaikkapa lääkkeitä.
Lapsia hoidetaan opastamalla aikuisia
Yksi vaikuttavaksi todetuista hoitomenetelmistä saapui Suomeen professori Eeva Arosen aloitteesta. Omaiset mielenterveystyön tukena Uudenmaan yhdistys ry järjesti Ihmeelliset vuodet -menetelmän ensimmäisen vanhemmuusryhmän ohjaajakoulutuksen vuonna 2007.
Menetelmä vahvistaa kasvattajan ja lapsen välistä myönteistä suhdetta, opettaa aikuista havainnoimaan, kuuntelemaan ja kunnioittamaan lasta ja tukemaan lapsen myönteistä käytöstä tai sen ituja. Lapsen ongelmallinen käyttäytyminen jätetään huomiotta mahdollisimman pitkälle, koska se vain vahvistaa kielteistä käytöstä.
Ihmeelliset vuodet -ohjelman ja muiden vastaavien vanhemmuusohjelmien (esim. Triple P, Oregon Parent Management Training) idea on katkaista ongelmaa ylläpitävä negatiivisen vuorovaikutuksen kehä. Menetelmä toteutetaan ryhmämuotoisena vanhemmuusohjelmana. Siitä on versiot myös varhaiskasvatuksen ja koulun aikuisille ja lapsille itselleen.
Menetelmät pohjautuvat aikuisen oivaltamiseen ja uusien kasvatuskäytäntöjen systemaattiseen ja tuettuun harjoitteluun.  Vanhempien systemaattisen ohjauksen vaikutus lasten käytöshäiriöihin on todettu useissa tieteellisissä tutkimuksissa. Suomessa ammattilaisten ja perheiden kokemukset ovat olleet hyvin myönteisiä.
Mutta vaikka hoito on olemassa..
Valitettavasti vaikuttaviksi todetut psykososiaaliset hoitomenetelmät eivät ole kaikkien saatavilla.
Koska lasten käytöshäiriöt ovat yleisiä, kannattaa ne hoitaa ensisijaisesti peruspalveluissa, jonne menetelmät myös sopivat parhaiten. Vanhemmuusryhmä on käytännöllisempää järjestää vaikka alueen päiväkodissa kuin yliopistosairaalassa. Walesissa ryhmiä on kokoontunut mm. kirjastossa, mukana muutama tulkki maahanmuuttajille.
Hoidon saatavuuden ongelma 1
Mutta miten peruspalveluissa voidaan tietää mikä menetelmä tulisi valita villeiltä markkinoilta?
Vain harvalla on peruspalveluissa mahdollisuus seurata, mistä menetelmistä on luotettavaa vaikuttavuusnäyttöä.
Toki sosiaalinen tuki hyödyttää ihmisiä, mutta pelkkä epäspesifi  tuki ei riitä kehitysriskissä olevan lapsen tilanteen parantamiseen. Pallottelu tehottamista palveluista toiseen kroonistaa ja ylläpitää ongelmaa.
Hoidon saatavuuden ongelma 2
Vaikuttavien psykososiaalisten menetelmien saaminen kaikkien ulottuville vaatii keskitetyn organisaation.
Helsingin perheneuvolan perheiden erityispalvelujen päällikkö Hanne Kalmari on toistuvasti todennut, että jopa Helsinki yksistään on liian pieni kantamaan vastuun Ihmeelliset vuodet -menetelmän käytöstä Suomessa. Koulutuksen ja oppimateriaalien lisäksi tarvitaan työnohjausta.
Mielestäni psykososiaalisille menetelmille tulisi perustaa oma ’lääkelaitos’, joka antaisi työntekijöille  materiaalit, koulutuksen ja työnohjauksen. Tämä ei toimi pelkän nettilinkin varassa.
Norjan terveysministeriö on myöntänyt vuosittain noin 2 miljoonaa euroa pelkästään Ihmeelliset vuodet -menetelmän levittämiseen.
Voitaisiinko sote-uudistuksen yhteydessä luoda järjestelmä, joka takaisi vaikuttavien psykososiaalisten menetelmien oikeudenmukaisen ja tasa-arvoisen saatavuuden? Se ei tapahdu ilmaiseksi, mutta on varmasti halvempaa kuin tehokkaiden menetelmien käyttämättä jättäminen.
Päivi Santalahti ylilääkäri Mielenterveys, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.